Eesti Energia Narva Elektrijaamad AS 
NEJ@energia.ee

Eesti Energia AS
indrek.randoja@energia.ee
artur.ivanov@energia.ee	
17.06.2016 nr 7.2-2.3/13574-3	
Taotluse osaline rahuldamata jätmine
Esitasite 10.05.2016 taotluse, millega palusite Päästeameti Ida päästekeskuse 13.12.2010 ettekirjutuse nr 7.3-1/1823-7 punkti 2 kehtetuks tunnistamist seoses haldusakti andmise õigusliku aluse puudumisega.

Päästeameti Ida päästekeskus peab vajalikuks selgitada, et tegemist on jõustunud ettekirjutusega, mida ei ole vaidlustatud ja mis on õiguspärane ning seega on ettekirjutus adressaadile täitmiseks kohustuslik. 

Kohustasime 13.12.2010 adressaati punktiga 2 tagama AS Eesti Energia Narva Elektrijaamad (Eesti Elektrijaam) ettevõtte territooriumi sissesõidu juures territooriumi skemaatilise plaani olemasolu. Skemaatilisel plaanil peab olema tähistatud ettevõtte ehitised, teed, tuletõrje-veevõtukohad, territooriumi evakuatsiooniteed ja evakueerunute kogunemiskoht. Lisaks sellele korraldada AS Eesti Energia Narva Elektrijaamad (Eesti Elektrijaam) ettevõtte töötajatele eelnevalt koostatud skemaatilise plaani alusel evakuatsiooni õppust. Määrasime punkti 2 täitmise tähtajaks 03.11.2011, kusjuures jätsime koos ettekirjutusega sunniraha hoiatuse tegemata. 

Selgitame, et punkti 2 õiguslikeks asjaoludeks olid andmise hetkel tuleohutuse seaduse § 3 lg 1 punkt 6 ja lg 2 punkt 1 ning siseministri 01. septembri 2010. aasta määruse nr 43 „Tulekahju korral tegutsemise plaanile ning evakuatsiooni ja tulekahju korral tegutsemise õppuse korraldamisele esitatavad nõuded“ § 2 lõige 1, § 3 lõiked 1, 4 ja 5. Isik on kohustatud tagama ohutu evakuatsiooni. Tuleohutusnõue tuleohutuse seaduse tähenduses on tehniline norm või tegevuspiirang, mille eesmärk on tagada ehitise, seadme töö või isiku tegevuse tuleohutus ning tulekahju puhkemise korral evakuatsiooni ja päästetöö võimalikkus. Tulekahju korral tegutsemise plaan – ettevõtte või asutuse töötajate või teenistujate (edaspidi töötajad) juhend, mis kirjeldab evakuatsiooni ja tulekahju korral tegutsemise korda võttes arvesse ettevõtte või asutuse tuleohutusalaseid erisusi. Tulekahju korral tegutsemise plaani (edaspidi plaan) eesmärk on inimeste ohutuse tagamine ja varalise kahju ärahoidmine tulekahju korral. Plaan koosneb evakuatsiooni ja tulekahju korral tegutsemise tegevuskavast (edaspidi tegevuskava) ning skeemidest (edaspidi skeem). Plaani ja selle juurde kuuluvate osade koostamisel võetakse arvesse ettevõtte või asutuse erisusi, mis võivad mõjutada tulekahju korral tegutsemist. 

Ettekirjutuse põhjenduses on viidatud faktilistele asjaoludele, et AS Eesti Energia Narva Elektrijaamad (Eesti Elektrijaam) ettevõttel puudub evakuatsiooniplaan, kogunemiskoht pole määratud ega märgistatud ning territooriumi skemaatiline plaan puudub. Kuna ettevõtte kogunemiskoht on evakuatsiooniplaani osa ning territooriumi skemaatiline plaan on tulekahju tegutsemise plaani üks lahutamatu osa. Juhul, kui puudub ettevõtte territooriumi skemaatiline plaan, millel oleksid määratud evakueerumise teed ja kogunemiskohad pole ka võimalik inimesi instrueerida evakuatsiooni läbiviimise osas. 

Selgitame, et ettekirjutuse täitmisel peab arvesse võtma ettevõtte erisusi, mis võivad mõjutada tulekahju korral tegutsemist, ning inimeste ohutuse tagamist ja varalise kahju ärahoidmist tulekahju korral.

Adressaat võib esitada Päästeameti Ida päästekeskusele taotluse 13.12.2010 ettekirjutuse nr 7.3-1/1823-7 punkti 2 täitmise tähtaja pikendamiseks. Kuna punktis 2 esineb ettekirjutuse sisu mittemõjutav kirjaviga määruse nr 43 aastaarvus (õige aastaarv 2010), siis parandame haldusakti taotluse rahuldamisel. Seoses sellega, et haldusmenetluses nr 7.2-5.3/6170 tuvastasime, et evakuatsiooniõppus on ettevõtte töötajatele korraldatud, muudame taotluse rahuldamisel punktis 2 antud korraldusi haldusmenetluse seaduse § 64 ja 65 alusel.   

Päästeameti Ida päästekeskus, läbi vaadanud Teie 10.05.2016 taotluse ning tuginedes  haldusmenetluse seaduse § 54, jätab rahuldamata taotluse 13.12.2010 ettekirjutuse nr 7.3-1/1823-7 punkti 2 kehtetuks tunnistamiseks. 

Juhul kui haldusakti adressaat leiab, et haldusmenetluse käigus on rikutud tema õigusi või piiratud tema vabadusi, on tal õigus esitada vaie Päästeametile (Raua 2, 10124 Tallinn, rescue@rescue.ee) või Tartu Halduskohtu Jõhvi kohtumajja (Kooli 2A, 41532 Jõhvi, trthkjohvi.menetlus@kohus.ee) 30 päeva jooksul arvates päevast, millal ta vaidlustatavast haldusaktist teada sai või oleks pidanud teada saama.

Lugupidamisega

(allkirjastatud digitaalselt)
Irina Belik
Ohutusjärelevalve büroo peainspektor
Ida päästekeskus

+372 5860 2188
irina.belik@rescue.ee